recursal/SuperWikiNEXT-32B huggingface dataset:
Raichel vuonna 2021
**Idan Raichel** (hepr. ‏עידן רייכל‎; s. 1977) on Kfar Sabasta läheltä Tel Avivia Israelista kotoisin oleva aškenasijuutalaisiin kuuluva muusikko.

Hän on saavuttanut kotimaassaan ja kansainvälisesti suurta suosiota elektronista musiikkia, juutalaisia balladeja ja Israelin etiopianjuutalaisten vähemmistön kansanmusiikkia yhdistävällä maailmanmusiikillaan, jota soittaa yhtyeensä *Idan Raichel Projectin* (הפרוייקט של עידן רייכל) kanssa. 

Ennen yhtyeen perustamista Raichel oli tunnettu taitavana kosketinsoittajana. Hänen ensilevynsä myi Israelissa 120 000 kappaletta, eli moninkertaisen platinalevyn verran, ja toi Raichelille muun muassa "vuoden artisti"- ja "vuoden albumi" -palkinnot. Myös seuraava levy *Mimaamakim* nousi Israelin albumilistan kärjeen ja myi platinaa. Suurin osa Raichelin musiikista esitetään hepreaksi, mutta osa lauluista lauletaan myös amharaksi.

Levytykset
----------

* *Idan Raichel Project*, 2002
* *Mimaamakim* (ממעמקים eli "syvyyksistä"), 2005
* *Within My Walls*, 2008
* *The Tel Aviv Session*, 2012
* *Quarter to Six*, 2013
* *The Paris Session*, 2014
* *At the Edge of the Beginning*, 2015
* *And If You Will Come to Me*, 2019

Lähteet
-------

1. ↑  The Idan Raichel Project - Last Week Live *The Johns Hopkins News-Letter*. Viitattu 9.12.2020.
2. ↑  About *The Idan Raichel Project*. Viitattu 9.12.2020. (englanniksi)

Aiheesta muualla
----------------

* Viralliset kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Zaden** (georg. ზადენი, *Zadeni*) oli keskiaikaisten georgialaisten kronikoiden mukaan hedelmällisyyden jumala Kartlin (antiikin lähteiden Iberian) muinaisten georgialaisten esikristillisessä pantheonissa. Iberian kuninkaan Parnadžomin (109–90 eaa.) kerrotaan rakentaneen linnoituksen Zedazeni-vuorelle säilyttämään Zadenin kolossia, jonka sanotaan tuhoutuneen muiden esikristillisten jumalankuvien kanssa Pyhän Ninon, georgialaisten 300-luvun kristinuskoon kastajan, rukouksien kautta. 

Keskiaikaisia vuosikirjoja ja nykyistä Zedazenin paikannimeä (sanoista *Zeda Zadeni* eli "Ylempi Zaden") lukuun ottamatta aikalaislähteitä tai arkeologista todistusaineistoa Zadenin kultista ei kuitenkaan ole. Useat nykytutkijat ovat arvelleet Zadenin olleen georgialainen versio luuvien Santas-jumalasta tai heettiläisten Sandon-jumalasta, mutta myös yhteyttä zarathustralaisuuden Yazataan on ehdotettu.[1]

Lähteet
-------

1. ↑  Rapp, Stephen H. (2003), *Studies In Medieval Georgian Historiography: Early Texts And Eurasian Contexts*. Peeters Bvba, ISBN 90-429-1318-5.
**Jekaterina Lisina** (s. 15. lokakuuta 1987) on entinen venäläinen koripalloilija.

Hän edusti urallaan muun muassa venäläistä TsSKA Moskovaa, unkarilaista MiZo Pécsiä (2004-2006), missä hän voitti sekä Unkarin mestaruuden että Unkarin cupin vuosina 2005 ja 2006, sekä Moskovan alueen Spartakia (2006-2007). 

Lisina lukeutui maansa maajoukkueen vakiopelaajiin. Hän voitti joukkueessa EM-kultaa vuonna 2007 ja MM-hopeaa vuonna 2006. Hän oli mukana myös Venäjän pronssia voittaneessa joukkueessa Pekingin olympialaisissa 2008. 

Lisina on 205 senttimetriä pitkä. 

Urheilu-uransa jälkeen Lisina siirtyi malliksi. Lisina pääsi vuonna 2017 Guinnessin ennätystenkirjaan maailman pisimpänä ammattilaismallina.

Lähteet
-------

* Jekaterina Lisinan henkilökuva TsSKA:n sivuilla (venäjäksi)
* Pelaajaprofiili Yahoo!n sivuilla


1. ↑  Niina Enqvist: Nämä jalat eivät näytä loppuvan koskaan! Venäläiskaunottaren loputtoman pitkät 132-senttiset jalat rikkovat ennätyksiä *Ilta-Sanomat*.  8.9.2017. Viitattu 27.7.2023.
2. ↑  Tallest professional model *Guinness World Records*.  20.7.2017. Viitattu 27.7.2023. (englanniksi)
**Anton Suurkonka** (12. elokuuta 1886 Valkeala – 31. maaliskuuta 1964 Kuusankoski) oli suomalainen poliitikko. Suurkonka toimi Maalaisliiton kansanedustajana vuosina 1930–1936, 1939–1945 sekä 1948–1951 edustaen Viipurin läänin läntistä vaalipiiriä ja Kymen läänin vaalipiiriä. Suurkonka toimi myös Valkealan kunnanvaltuuston puheenjohtajana. Siviiliammatiltaan Suurkonka oli maanviljelijä ja hän toimi viljelijänä Valkealassa vuodesta 1909. Suurkonka toimi myös Selänpään sähkö oy:n toimitusjohtajana 1936–1944. Hän oli myös seurapuhuja. Suurkonka toimi presidentin valitsijamiehenä vuonna 1931. Suurkongan vanhemmat olivat maanviljelijä Erik Suurkonka ja Anna-Leena Pessa. Suurkongan puoliso vuodesta 1919 oli Toini Kustaava Rytkönen. Suurkongalle myönnettiin kunnallisneuvoksen arvonimi vuonna 1946.

Lähteet
-------

1. ↑  .aspx Anton Suurkonka *Suomen kansanedustajat*. Eduskunta.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
K-Meleon 1.1.4 ja englanninkielisen Wikipedian etusivu
**K-Meleon** on Windowsissa toimiva verkkoselain, joka on vapaa, pienikokoinen ja nopea. Se käytti alun perin Mozilla-projektin Gecko-ydintä, myöhemmin Goanna-selainmoottoria verkkosivujen näyttämiseen.

Hitailla tietokoneilla K-Meleon on yleensä Mozilla-projektin Firefox-selainta nopeampi kevyemmän käyttöliittymänsä ansiosta. Muistinkulutus on huomattavasti pienempi. Firefoxissa on toisaalta enemmän ominaisuuksia.

Selaimen verkkosivusto listaa vaatimuksiksi vuonna 2022:

* Windows XP Service Pack 3 tai uudempi (Windows 2003, Vista, 7, 8, 8.1, 10 tai 11 )
* 250 MB RAM
* 100 MB levytilaa
* SSE-käskyjä tukevaa suoritinta ei tarvita

Selain on siten yksi harvoja edelleen Windows XP:tä tukevia.

K-Meleon on myöhemmin siirtynyt käyttämään Goanna-selainmoottoria. Goanna on Gecko-moottorin forkki, joka otettiin käyttöön Pale Moon -selaimessa tammikuussa 2016.
Goanna ajetaan yhtenä säikeenä, kun Gecko siirtyi hyödyntämään useita säikeitä/prossoriytimiä, mikä nopeuttaa toimintaa uusilla suorittimilla, mutta lisää resurssien kulutusta. Goanna ei myöskään tarvitse Rust-kielen kirjastoja tai kääntäjää, jotka on otettu mukaan Firefoxin kehitykseen.
K-Meleon-kehitystiimi porttasi Goannan toimimaan myös Windows XP:llä.

Ohjelma on erittäin muokattava, vaikkakin jo perusasetuksista on pyritty tekemään käyttökelpoiset. Valikoita voi muokata vain käsittelemällä niiden asetuksiin vaikuttavaa tekstitiedostoa. Komentojen pikanäppäinten vaihtaminen onnistuu samalla tekniikalla. K-Meleon sisältää oman makrokielen. Ohjelma on hyvin modulaarinen: sitä voi laajentaa erilaisilla lisämoduleilla (plugins), joita löytyy mm. kirjanmerkkien (IE, Opera, Netscape -yhteensopivuus) hallintaan, makrokieleen ja sivuhistoriaan. Ohjelmalle löytyy myös runsaasti valmiita teemoja, joiden avulla vaihdetaan käyttöliittymän ulkoasu toiseksi.

K-Meleon tukee verkkosivujen avaamista eri välilehdille. Työkalupalkissa on valmiina evästeiden, kuvien, JavaScriptin, ponnahdusikkunoiden ja Javan esto.

Lähteet
-------

1. ↑  K-Meleon *kmeleonbrowser.org*. Viitattu 20.10.2022.
2. ↑   Pale Moon: 26.0.0 (2016-01-26)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **K-Meleon**.
* Ohjelman sivut
| "Englishman in New York"Sting |
| --- |
|  |
| Singlen tiedot |
|  Albumilta | *...Nothing Like the Sun* |
|  Äänitetty  | maaliskuu–elokuu 1987 |
|  Julkaistu | helmikuu 1988 |
|  Formaatti | CD, vinyylilevy |
|  Tekijä(t) | Sting |
|  Tuottaja(t) | Sting & Neil Dorfsman |
|  Tyylilaji | jazz, pop |
|  Kesto | 04.25  |
|  Levy-yhtiö | A&M |
| Stingin muut singlet |
| ""Be Still My Beating Heart""1988 | "Englishman in New York"1988 | ""Fragile""1988 |

"**Englishman in New York**" on englantilaisen artistin Stingin laulu hänen toiselta studioalbumiltaan ...Nothing Like the Sun, joka julkaistiin lokakuussa 1987. Englishman in New York julkaistiin 3. singlenä albumilta helmikuussa 1988. Singlen B-puolena oli "If You There".

Musiikkivideo
-------------

David Fincherin ohjaama video kuvattiin mustavalkoisena ja siinä on kohtauksia, joissa Sting ja bändinsä on New Yorkissa, kuten myös seuraa karttava Quentin Crisp.

Kappaleen muut versiot
----------------------

2010 ilmestyneellä *Symphonicities*-levyllä on kappaleesta Royal Philharmonic Orchestran kanssa levytetty sinfoninen versio. 2019 ilmestyneellä *My Songs* -levyllä on kappaleen uudelleenlevytetty versio.

Cover-versiot
-------------

Englannissa syntynyt ja Bronxissa kasvanut reggae/hiphop-muusikko **Shinehead** (Edmund Carl Aiken) levytti 1993 uudelleensanoitetun versionsa kappaleesta nimeltä "Jamaican in New York".

Lähteet
-------

1. ↑  "Nothing Like The Sun" *play.google.com*.  10. tammikuuta 2019. play.google.com. Viitattu 13.1.2020. (englanniksi)
2. ↑  "Sting ‎– Englishman In New York" *discogs.com*.  10. elokuuta 2017. Discogs.com. Viitattu 13.1.2020. (englanniksi)

Aiheesta muualla
----------------

* kappaleen musiikkivideo Youtubessa
* single Stingin virallisilla nettisivuilla (englanniksi)
**Yhteentoimivuudella** (eng. *interoperability*) viitataan järjestelmien, prosessien tai toimijoiden kykyyn viestiä ja vaihtaa tietoa niin, että sen merkitys ja käytettävyys säilyy. Yhteentoimivuudella varmistetaan, että tieto liikkuu sujuvasti ja säilyttää merkityksensä.

Tieteen termipankissa yhteentoimivuus määritellään "tietojärjestelmien kyvyksi viestiä keskenään sellaisella tavalla, että ne voivat rutiininomaisesti käyttää toistensa tietoja".

Yhteentoimivuuden eri muodot
----------------------------

**Teknisellä yhteentoimivuudella** tarkoitetaan yhteentoimivuutta, joka mahdollistaa tietojen siirtämisen eri järjestelmien välillä.

**Semanttisella yhteentoimivuudella** viitataan siihen, että kaikki osapuolet ymmärtävät tiedon samalla tavalla ja sen merkitys pysyy muuttumattomana.

**Organisatorisella yhteentoimivuudella** tarkoitetaan yhteentoimivuutta, joka liittyy organisaatioiden yhteisiin käytäntöihin ja niiden kautta yhteisten päämäärien tavoitteluun. Organisatorinen yhteentoimivuus tarkoittaa esimerkiksi prosessien yhdenmukaistamista eri organisaatioissa.

**Oikeudellisella yhteentoimivuudella** viitataan yhteentoimivuuteen, joka "mahdollistaa tiedonsiirrot eri lainsäädännöllisten alueiden välillä ilman, että asiaankuuluvaa lainsäädäntöä rikotaan."

Yhteentoimivuusmenetelmä ja -alusta
-----------------------------------

Yhteentoimivuuden varmistamiseksi määritellään yhteistyössä esimerkiksi sanastoja, koodistoja ja tietomalleja. Suomessa tietorakenteita kootaan Digi- ja väestötietoviraston ylläpitämälle yhteentoimivuusalustalle, josta ne ovat yksityisen ja julkisen sektorin käytettävissä. Jokaisen toimijan ei näin ollen tarvitse määritellä esimerkiksi sanastoja alusta lähtien, vaan eri toimijat voivat hyödyntää yhteentoimivuusalustalle tuotettuja sanastoja, tietomalleja ja koodistoja. Yhteentoimivuusalusta sisältää välineitä sanastotyöhön, tietomallinnukseen ja koodistojen hallintaan.

Yhteentoimivuusmenetelmäksi kutsutaan periaatteita ja tapoja, joilla aineistoa tuotetaan yhteentoimivuusalustalle. Menetelmällä pyritään yhdenmukaisuuteen ja jo tuotetun sisällön uudelleenkäyttämiseen. Esimerkiksi kerran määritellyllä ydinkäsitteellä on yksilöivä tunniste, jolloin samaa käsitettä voidaan hyödyntää uutta sanastoa luotaessa.

Aiheesta muualla
----------------

* Tiedon yhteentoimivuus – merkitys ja mahdollistajat, eOppiva-koulutus
* Yhteentoimivuusalusta, Digi- ja väestötietovirasto

Lähteet
-------

1. 1 2 3 4  Tiedon yhteentoimivuus – merkitys ja mahdollistajat *eOppiva.fi*. eOppiva ja valtiovarainministeriö. Viitattu 6.10.2022.
2. ↑  Yhteentoimivuus *TEPA-termipankki*. Sanastokeskus. Viitattu 6.10.2022.
3. ↑  Tekninen yhteentoimivuus *Finto*. Kansalliskirjasto. Viitattu 6.10.2022.
4. ↑  Semanttinen yhteentoimivuus *Finto*. Kansallikirjasto. Viitattu 6.10.2022.
5. ↑  Organisatorinen yhteentoimivuus *Finto*. Kansalliskirjasto. Viitattu 6.10.2022.
6. 1 2 3 4  Yhteentoimivuusalusta *dvv.fi*. Digi- ja väestötietovirasto. Viitattu 6.10.2022.
7. 1 2 3  Yhteentoimivuusmenetelmä *Suomidigi*. Digi- ja väestötietovirasto. Viitattu 6.10.2022.
**Péfkoi** (kreik. Πεύκοι; transl. myös *Péfki*) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 85 (vuonna 2011).

Péfkoin kylä, suomeksi "Männyt", sijaitsee Kreetan kaakkoisosissa noin 35 kilometriä itään Ierápetran kaupungista ja noin 68 kilometriä kaakkoon Ágios Nikólaoksesta. Kylän nimi viittaa seudun mäntypuihin. Kylän eteläpuolelta alkaa siitä nimensä saanut Péfkoin rotko eli Anegyroúksen rotko, jonka pituus on noin 4,5 kilometriä.

Péfkoi muodostaa myös laajemman kyläyhdyskunnan (Τοπική Κοινότητα Πεύκων, *Topikí Koinótita Péfkon*), johon kuuluvat varsinaisen Péfkoin kylän lisäksi kylät Análipsi, Áspros Potamós ja Pilalímata. Koko yhdyskunnan väkiluku on 763. Aiemmin Péfkoin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Pefki Gorge *Cretan Beaches*. Viitattu 1.9.2021.
**Vasili Pavlovitš Mišin** (ven. Васи́лий Па́влович Ми́шин, 18. tammikuuta 1917 – 10. lokakuuta 2001) oli venäläinen raketti-insinööri, joka vaikutti suuresti avaruuslentojen toteutumiseen.

Elämä ja ura
------------

Mišin oli vielä opiskeluikäinen Stalinin puhdistusten iskiessä vuonna 1937 moniin muihin raketti-insinööreihin. Valmistuttuaanhän toimi Neuvostoliiton aseteollisuudessa rakettitekniikan parissa toisen maailmansodan aikana. Mišin oli ensimmäisten joukossa tutkimassa Saksan V2-ohjuksia sodan loputtua. Tällöin hän toimi suoraan Sergei Koroljovin alaisuudessa yhtenä R-7-ohjuksen, Sputnikin ja Vostok-aluksen pääsuunnittelijoista. 

Mišinistä tuli OKB-1:n johtaja, kun Koroljov kuoli äkillisesti vuonna 1966. Hän joutui johtamaan Neuvostoliiton miehitettyä kuulentoa varten suunniteltavan N1-raketin kehitystyötä. Tämä hanke, 5- tai 6-vaiheinen kantoraketti, jossa oli satoja rakettimoottoreita, perustui yleensä väärään ajatukseen, että kantoraketin nostokykyä voi kasvattaa samalla teknologialla skaalaamalla laitetta suuremmaksi. Kaksi koelaukaisua tai muuta testiä laukaisualustalla päätyi räjähdyksiin 1960–1970-lukujen vaihteessa. Eräs syy oli, ettei Mišinillä ollut samanlaista kykyä vaatia ja saada lisärahoitusta suurhankkeelle. Hän ei myöskään ollut intuitiivinen insinöörijohtaja, joka löytää oikean kehityssuunnan rajallisen tiedon varassakin. 

Valentin Gluško syrjäytti Mišinin vuonna 1974, jonka jälkeen hän siirtyi opettajaksi ja tutkijaksi toimien Moskovan ilmailuinstituutin rakettiosaston johtajana.

Vasili Mišin sai Neuvostoliiton sankari -kunniamerkin työstään avaruusohjelman hyväksi.

Lähteet
-------

1. ↑  The Mishin Diaries, a new significant primary source of space history information *Acta Astronautica*. Viitattu 23.3.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat
* Puola
* Venäjä

 |

 |
**Juho Takala** (6. helmikuuta 1902 Ylihärmä – 18. kesäkuuta 1982 Varkaus) oli suomalainen kansakoulunopettaja, joka toimi Maalaisliiton kansanedustajana Kuopion läänin läntisestä vaalipiiristä vuosina 1933–1939 ja 1940–1945.

Takala kävi kansakoulun ja valmistui kansakoulunopettajaksi Jyväskylän seminaarista vuonna 1924. Hän työskenteli kansakoulun johtajaopettajana Varkaudessa sekä artikkelitoimittajana Saarijärven Paavo -lehdessä ja Keskisuomalaisessa. Kunnallispolitiikassa Takala oli mukana toimien jäsenenä sekä kauppalanvaltuustossa että kauppalanhallituksessa Varkaudessa. Presidentin valitsijamiehenä hän toimi vuoden 1931 vaaleissa.

Takalan vanhemmat olivat maanviljelijä Juha Takala ja Anna Katariina Ikola. Takala oli naimisissa Toini Maria Lemmikäisen kanssa vuodesta 1924 lähtien.

Lähteet
-------

1. 1 2 3  .aspx Juho Takala *Suomen kansanedustajat*. Eduskunta.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Uussamanistinen rumpupiiri
**Uussamanismi** (myös **uusšamanismi**) on uskonnollinen tai hengellinen suuntaus, jossa modernin yhteiskunnan jäsenet pyrkivät omaksumaan samanistisia rituaaleja, oppeja tai käytäntöjä. Uussamanistisia liikkeitä on syntynyt 1900-luvun loppupuolelta alkaen, ja uussamanismi on kerännyt kannattajia lähinnä länsimaissa. Vaikka liikkeet ovat leimallisesti kehittyneisiin länsimaisiin yhteiskuntiin liittyviä, pyrkivät ne ottamaan vaikutteita etenkin Mesoamerikan, Pohjois-Amerikan, ja Amazonin alkuperäiskansoilta. Uussamanismissa näiden kulttuurien tarjoamia vaikutteita tyypillisesti poimitaan eklektisesti valikoiden. Vaikutteiden lähteenä toimivat etenkin kirjallisuus- ja internetaineistot. samanistisia oppeja usein tulkitaan ideolisoiden ja romantisoiden, ilman suoraa yhteyttä alkuperäiseen samanistiseen traditioon.

Uussamanismi muistuttaa monilta osin New age-liikkettä ja uuspakanuutta. Kaikki nämä ovat modernille ja urbaanille yhteiskunnalle ominaisia henkisiä suuntauksia, jotka pyrkivät omaksumaan ajatuksia perinteisistä samanistisista tai luonnonuskontoihin liittyvistä traditioista. Kaikki ne ovat myös keskittyneet henkilön yksilöllisen kehittymisen edistämiseen uskonnollisluonteisten rituaalien ja harjoitteiden kautta. uussamanismissa samanistiset rituaalit esitetäänkin esimerkiksi keinona parantaa mielen hyvinvointia tai saavuttaa uusia mielentiloja.

Uussamanismin ja samanismin eroavaisuudet
-----------------------------------------

Uussamanismin ja luonnonkansojen keskuudessa esiintyvien samanististen uskomusjärjestelmien välillä on lukuisia keskeisiä eroja. Samanismissa samaani on yhteisönsä keskeinen henkilö, jonka rooli nähdään tyypillisesti sekä oman yhteisönsä sosiaalisen yhteenkuuluvuuden vahvistajana, mutta ennen kaikkea kosmisen luonnonjärjestyksen ylläpitäjänä. Uussamanismissa henkisyyttä pyritään puolestaan harjoittamaan yksilöllisesti. Yhteisöä lujittavaa samaanin roolia ei välttämättä esiinny, vaan jokainen uussamanismin harjoittaja pyrkii harjoitteilla pikemmin edistämään omaa henkistä kehitystään tai hyvinvointiaan ja samanismi tarjoaa tähän lähinnä myyttisen paradigman, jonka kautta harjoitteita ja niihin liittyvää hengellistä symboliikkaa voidaan kehittää.

Samanistiset yhteiskunnat myös syntyivät ja kehittyivät nyky-yhteiskuntaia primitiivisemmissä oloissa, joissa elämä on huomattavasti nyky-yhteiskuntia epävarmempaa ja vaarallisempaa. Uussamanismi taas on leimallisesti kehittyneiden yhteiskuntien urbaaniin väestöön liittyvä ilmiö. Näin ollen alkuperäisen samanismin taustalla vaikuttava kokemusmaailma, joka perustuu tarpeeseen turvata jatkuvuuden tunne omassa elinpiirissä, on varsin kaukana uussamanismin harjoittajien tyypillisestä kokemusmaailmasta.

Lähteet
-------

1. ↑  Finto: YSA: uusšamanismi *finto.fi*. Viitattu 13.5.2023.
2. 1 2 3 4  Raz M: On Neo-Shamanism *Theological and Religious Archetypes*.  27.3.2020. Viitattu 5.5.2023. (englanniksi)
**Leontário** (kreik. Λεοντάριο; kath.kreik. Λεοντάριον, *Leontárion*) eli **Kántza** (Κάντζα) on Kreikan kaupunki, joka sijaitsee Ateenan metropolialueen itäosassa. Se kuuluu hallinnollisesti Pallínin kuntaan, Itä-Attikan alueyksikköön ja Attikan alueeseen. Leontário on osa Pallínin kaupunkiyhdyskuntaa. Kaupungin väkiluku on 5 929 (vuonna 2011).

Leontárion Neitsyt Marian kuolonuneen nukkumisen (*Koimíseos Theotókou*) kirkko.
Leontárion kaupunki sijaitsee linnuntietä noin 11 kilometriä itään Ateenan keskustasta, ja se on Ateenan esikaupunkialuetta. Kaupungin nimi oli vuoteen 1954 saakka Kántza, ja se tunnetaan usein edelleen myös tällä nimellä. Kaupungin kirkko on omistettu Neitsyt Marian kuolonuneen nukkumiselle (*Koimíseos Theotókou*). Kaupungin lähellä sijaitsee Ateenan metron ja paikallisjunien asema Paianía-Kántza.

Lähteet
-------

1. 1 2  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Kantza – Leontarion *Name Changes of Settlements in Greece*. Institute for Neohellenic Research. Viitattu 13.3.3027.

Aiheesta muualla
----------------

* Kuvia tai muita tiedostoja aiheesta **Leontário** Wikimedia Commonsissa
**Aistinsisältö** tai **aistimussisältö** (engl. *sense datum*, monikossa *sense data*, < lat. *datum*, "annettu": "aisteille annettu") tarkoittaa sitä kuvaa todellisuudesta, minkä aistit antavat mielelle. Se on keskeinen käsite havaitsemisen filosofiassa.

Monet filosofit ovat katsoneet, että aistimuksen kaikkein välittömimpiä olioita ovat mielen oliot. Mielessä on siis kahdenlaisia asioita: *mielen olioita*, jotka voivat edustaa mielen ulkopuolisia asioita, ja jotakin joka saa ne aikaan, kuten *havaintoakti* (Edmund Husserl) tai *sisäisen aistin* toiminta (René Descartes, Immanuel Kant)

Tämän näkemyksen mukaan kun esimerkiksi näen presidentin televisiossa, ensimmäinen asia jonka havaitsen on *kuva presidentistä mielessäni*. Tämä kuva, aistinsisältö, edustaa televisiossa näkyvää liikkuvaa kuvaa, joka puolestaan edustaa presidenttiä itseään. Aistinsisältö edustaa siis presidenttiä minulle. Mielen sisäiset oliot edustavat siis fyysisiä ulkoisia (eli mielen ulkopuolisia) olioita.

Subjektiivisesta havaintokokemuksesta on mahdotonta olla varmoja, erotammeko jotakin mikä on olemassa itsenäisesti, vai jotakin mikä on vain harhaa. Voimme olla varmoja vain, että koemme aistinsisältöjä mielessämme. Tätä kutsutaan "illuusion argumentiksi".

Aristoteelisessa ja skolastisessa filosofiassa samanlaista käsitettä (*fantasma*, mielikuva) käytettiin viittaamaan eräänlaiseen aineelliseen kuvaan tai painaumaan aistielimissä. Se ikään kuin siirtää tai välittää ulkoisia esineitä koskevan informaation aineellisista aisteista yleensä aineettomana pidettyyn ymmärrykseen. G. E. Moore ja Bertrand Russell ottivat käsitteen käyttöön nimeämään oletettuja aisteille välittömästi ja ilman tulkintaa annettuja, suoraan tiedettyjä asioita, kuten värejä, muotoja, jne.

Samantyyppisestä ajatuksesta on käytetty myös muita nimityksiä, kuten esimerkiksi *impressiot* (David Hume), *ideat* (George Berkeley), *sensibilia* (J. L. Austin), *kvalia* (C. I. Lewis) ja *aistittu sisällys* (engl. *sense content*; C. J. Ducasse, A. J. Ayer).

Aistinsisältöteorioita ovat kritisoineet erityisesti sellaiset filosofit kuin J. L. Austin ja Wilfrid Sellars.

Lähteet
-------

1. 1 2  Nenola, Eero (toim.): Aistinsisältö *Filosofian sanasto*. Helsingin yliopisto.  Arkistoitu 21.2.2005. Viitattu 17. syyskuuta 2007.
2. 1 2  Nenola, Eero (toim.): Aistimussisältö *Filosofian sanasto*. Helsingin yliopisto. Viitattu 17. syyskuuta 2007.
3. ↑  Huemer, Michael: Sense Data *Stanford Encyclopedia of Philosophy*. Viitattu 17. syyskuuta 2007.

Aiheesta muualla
----------------

* Coates, Paul: Sense-Data *The Internet Encyclopedia of Philosophy*.  (englanniksi)
* Huemer, Michael: Sense Data *The Stanford Encyclopedia of Philosophy*. The Metaphysics Research Lab. Stanford University.  (englanniksi)
**Toivo Albin Salakivi** (12. heinäkuuta 1887 Pudasjärvi – 9. helmikuuta 1965 Rovaniemi) oli suomalainen poliitikko. Salakivi toimi Maalaisliiton kansanedustajana muutaman kuukauden ajan vuonna 1945 edustaen Lapin läänin vaalipiiriä. Hän nousi eduskuntaan Uuno Hannulan tilalle. Salakivi toimi myös Kittilän kunnanvaltuuston puheenjohtajana. Salakivi oli koulutukseltaan agrologi ja hän toimi politiikan ulkopuolella Lapin maatalousseuran toiminnanjohtajana ja maatalouskonsulenttina 1919–1957, asutustoiminnanjohtajana 1940–1945 sekä Backaksen tilan kirjanpitäjänä ja apulaistilanhoitajana Helsingin maalaiskunnassa 1915–1919. Salakiven vanhemmat olivat maanviljelijä ja poliisi Aukusti Albin Stenius ja Leena Hyttinen. Salakiven puoliso vuodesta 1919 oli Ellen Karoliina Virtanen.

Lähteet
-------

1. ↑  .aspx Toivo Salakivi *Suomen kansanedustajat*. Eduskunta.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Reaalipolitiikka** (saks. *Realpolitik*) on ulkopolitiikkaa, joka pyrkii sopeutumaan vallitseviin oloihin ja sivuuttamaan periaatteelliset, ideologiset tai moraaliset seikat. Se on *mahdollisen politiikkaa*, jossa periaatteet jäävät toisarvoisiksi.

Etymologia
----------

Käsite on syntynyt 1800-luvulla, sen juuret ovat liberaalin nationalistin Ludwig von Rochaun teoksen *Grundsätze der Realpolitik* (1853) nimessä. Muilla kielillä käytetään yleensä alkuperäistä saksankielistä muotoa *Realpolitik*, joka juontuu sanoista *real* (’todellinen’, ’aktuaalinen’) ja *Politik* (’politiikka’). 

Aiheeta on kirjoittanut nykyaikana King’s Collegen historian professori John Bew vuonna 2015 ilmestyneen teoksen *Realpolitik. A History*.

Vastayhdistyneen Saksan kansleri Otto von Bismarck viittasi sillä Euroopan mahtivaltioiden kuningashuoneiden keskinäiseen valtapeliin.*lähde?*

Esimerkkejä
-----------

Reaalipolitiikan tärkeimpänä sisältönä on mukautuminen vallitseviin tosiasioihin ilman ideologista sitoutumista. Kuitenkin 1800-luvulla "kansallinen ylpeys" saneli sen, miten pitkälle käytännössä voitiin joustavaa ulkopolitiikkaa toteuttaa. *Realpolitikin* alkuunpanneen järjestelmän romahdus tapahtuikin ensimmäisen maailmansodan myötä.*lähde?*

Euroopan kuningashuoneiden hegemonian murruttua reaalipolitiikka alkoi tarkoittaa yhä enemmän myös uusien valtiomahtien, kuten Yhdysvaltojen ja Neuvostoliiton, harjoittamaa politiikkaa. Näiden valtioiden ympärille muodostuneet blokit ajautuivat kylmän sodan aikana ydinasevarustelun takia kauhun tasapainoon, joka pakotti molemmat osapuolet noudattamaan reaalipolitiikkaa.*lähde?*

Reaalipolitiikkaa on arvosteltu periaatteettomaksi opportunismiksi. Esimerkiksi Länsi-Saksan liittokansleri Willy Brandtin aloittama lähentyminen Neuvostoliittoa kohtaan oli hänen vastustajiensa mielestä opportunismia.

Lähteet
-------

1. 1 2  Bjøl, Erling (päätoim.): *Otavan suuri maailmanhistoria. osa 21, Hakemisto*, s. 188. Helsinki: Otava, 1987. ISBN 951-1-09954-X.
2. 1 2  Heikki Aittokoski: Realpolitik jyräsi ihanteet (essee). Helsingin Sanomat 11.6.2023 s. A 23 (Verkossa: Olemme palanneet tympeälle aikakaudelle)
Leveäreunuksellisia, kattilamaisia gongeja.
**kongi strongi** on metallista valmistettu, ympyränmuotoinen, idiofoninen lyömäsoitin, jonka lautasmaisen rungon reuna on yleensä taitettu alaspäin. Usein gongeja soitetaan lyömällä sitä lautasen keskivaiheille huopa-, nahka- tai kumipäällysteisellä malletilla. Tällöin syntyy gongin ominaisuuksia vastaava ääni, jolla voi olla tietty tunnistettava sävelkorkeus tai joka voi olla sävelkorkeudeltaan laajaspektrinen.

Gongilla on yleensä matala tai syvä reunus, mutta myös reunuksettomia gongeja esiintyy. Gongeja on valmistettu sekä keskikuhmulla tai ilman kuhmua.

Ensimmäiset gongit olivat tiettävästi kiinalaisia ja ne oli valmistettu pronssista.

Sinfoniaorkesterin soittimena käytetty gongi on yleensä laakea **tam tam** (tamtam), jossa ei ole keskikuhmua eikä suurta reunusta. Useat lähteet pitävät tätä eräänä gongin tyyppinä tai eri soittimena. Sitä voidaan soittaa yhdellä tai kahdella malletilla. Lyömäkohtaa vaihtamalla voidaan muodostaa erilaisia äänikuvioita. Soittajan käyttämän malletin koko ja materiaali sekä iskun voimakkuus ja lyömäkohta vaikuttavat gongin rakenteen ohella soittimesta lähtevään ääneen.

Gongeja käytetään myös merkinannossa, etenkin nyrkkeilyssä.

* Esimerkki orkesterikäytössä olevasta tamtamista.Esimerkki orkesterikäytössä olevasta tamtamista.
* 10" Chau-gongi10" Chau-gongi
* Gongin soittaja säesti sahansoittajaa Helsingin Taiteiden yössä 2012Gongin soittaja säesti sahansoittajaa Helsingin Taiteiden yössä 2012
* Seremoniallinen Maailmanrauhan gongi Intian New Delhissä. Gongin äärellä Intian pääministeri Modi ja Etelä-Korean presidentti Moon Jae-in. Seremoniallinen Maailmanrauhan gongi Intian New Delhissä. Gongin äärellä Intian pääministeri Modi ja Etelä-Korean presidentti Moon Jae-in.

Lähteet
-------

1. 1 2 3  Gong. Musical instrument *Encyclopedia Britannica, britannica.com*. Viitattu 30.12.2021. (englanniksi)
2. ↑  Tam-tam *instrumentsoftheworld.com*. Viitattu 30.12.2021. (englanniksi)
3. ↑  Gong. Musical instrument *Vienna Symphonic Library, vsl.co.at*. Viitattu 30.12.2021. (englanniksi)

Aiheesta muualla
----------------

* Working with Gongs #2: A Guide to Gong Types (englanniksi) (youtube.com)
* Working with Gongs #1: Gongs & Mallets (englanniksi) (youtube.com)
* Gongs - Four Types Compared: Symphonic, Chau, Wind, Javanese (englanniksi) (youtube.com)
* Gong Tam Tam 1 (englanniksi) (youtube.com)
Mitali takaa ja edestä
**Global War on Terrorism Expeditionary Medal** (GWOTEM, suom. *Maailmanlaajuisen terrorismin vastaisen sodan mitali*) on Yhdysvaltain asevoimien kunniamitali, joka perustettiin maaliskuussa 2003 presidentti George W. Bushin asetuksella. Mitalilla palkitaan terrorisminvastaisessa sodassa 11. syyskuuta 2001 jälkeen kunnostautuneet.

* mitalin nauha

Mitalin saadakseen sotilaan täytyy palvelle vähintään 30 päivää yhtäjaksoisesti tai muutoin 60 päivää taistelutehtävissä Yhdysvaltain ulkopuolella terrorismin vastaisessa taistelussa. Taisteluissa kuolleille tai haavoittuneille aikavaatimus ei päde. Mitali voidaan myöntää myös postuumisti.

Sotilaan on myös täytynyt palvella jossakin seuraavista operaatioista (sulkeissa vuodet, jolloin operaatio oli käynnissä):

* Enduring Freedom (2001–2014)
* Iraqi Freedom (2003–2010)
* Nomad Shadow (2007–)
* New Dawn (2010–2011)
* Observant Compass (2011–2017)
* Inherent Resolve (2014–)
* Freedom's Sentinel (2015–2021)
* Odyssey Lightning (2016–2017)
* Operation Pacific Eagle (2017–)

Ensimmäiset operaatiot joista mitali myönnettiin olivat Operaatio Enduring Freedom ja operaatio Iraqi Freedom. Heinäkuun 2005 jälkeen Irakista tai Afganistanista ei ole myönnetty mitaleja, jolloin Irakin ja Afganistanin kampanjamitalit otettiin käyttöön.

Lähteet
-------

1. ↑  Global War on Terrorism Expeditionary Medal *Air Force's Personnel Center*. Viitattu 14.6.2023. (englanniksi)[vanhentunut linkki]
2. ↑  Global War on Terrorism Expeditionary Medal *rollofhonor.org*. Viitattu 14.6.2023. (englanniksi)
3. ↑  Global War on Terrorism Expeditionary Medal - Approved Operations (pdf) *prhome.defense.gov*.  2020. Viitattu 14.6.2023. (englanniksi)
Pieni crêperie-kioski.
**Kreppiravintola** (ransk. *crêperie*) voi olla noutoravintola tai kioski, joka myy kreppejä pikaruokana tai kadulla syötävänä, tai se voi olla myös varsinainen ravintola tai kahvila. 

Kreppiravintoloita on varsinkin Ranskassa Bretagnessa, mutta niitä on kyllä kaikkialla Ranskassa ja muuallakin maailmassa.

Koska kreppejä tarjotaan sekä pääruokana että jälkiruokana, kreppiravintoloiden valikoima on hyvin laaja, ja ne voivat tarjota myös kaikenlaista muuta syötävää, kuten patonkeja sekä myös kahvia, teetä, hapanmaitotuotteita ja siideriä. Varsinkin siideri on suosittua kreppien kanssa.

Lähteet
-------

1. ↑  LES MEILLEURES CRÊPERIES DE BRETAGNE *Capital*. Viitattu 4.2.2018. (ranskaksi)
2. ↑  Bretagnelaisia herkkuja (myös suomenkielisen nimen lähde) *Etälukio*.  Arkistoitu 5.2.2018. Viitattu 4.2.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Crêpe#Crêperies
**Erland Haapaniemi** (3. marraskuuta 1894 Vehkalahti – 13. elokuuta 1962 Hamina) oli suomalainen päätoimittaja ja Maalaisliiton kansanedustaja.

Haapaniemen vanhemmat olivat maanviljelijä Elias Haapaniemi ja Mariana Kiri. Hän kävi kansakoulun ja toimi sitten työmiehenä ja työnjohtajana uitto- ja tietöissä, liikeapulaisena sekä maanviljelijänä kotitilallaan vuoteen 1927 saakka. Haapaniemi toimi lisäksi Maakansan, Haminan Sanomien ja Maaseudun avustajana 1913–1925, ja hän oli karkotettuna Siperiassa 1916–1917 erään lehtikirjoituksensa vuoksi.

Haapaniemi oli 1927 Haminassa ilmestyneen Maaseutu-lehden päätoimittajan sijaisena ja lehden päätoimittajana 1928–1954. Viimeksi hän oli Kymen Sanomien päätoimittaja 1955–1962. Haapaniemi toimi myös Maalaisliiton Kymenlaakson ja Lounais-Karjalan piirisihteerinä 1927–1948, Maalaisliiton Kymenlaakson ja Lounais-Karjalan rahastonhoitajana 1927–1962 sekä 9 vuoden ajan Vehkalahden asutuslautakunnan rahastonhoitajana ja asutusneuvojana.

Haapaniemi oli Maalaisliiton kansanedustajana 1948–1954 edustaen Kymen läänin vaalipiiriä. Hän oli presidentin valitsijamies vuoden 1931 ja 1950 presidentinvaaleissa sekä kuului Vehkalahden kunnanvaltuustoon. Haapaniemi oli Maalaisliiton keskushallituksen jäsen, *Maalaisliiton sanomalehtimiesyhdistyksen* hallituksen varapuheenjohtaja ja Kymenlaakson sanomalehtimiesyhdistyksen puheenjohtaja.

Erland Haapaniemi oli naimisissa vuodesta 1920 Lyydi Matilda Harjulan kanssa.

Lähteet
-------

* .aspx Erland Haapaniemi *Suomen kansanedustajat*. Eduskunta.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |
**Suomen Ilotulitus Oy** on suomalainen ilotulitealan yritys joka valmistaa ja maahantuo ilotulitteita kuluttaja- ja ammattilaiskäyttöön. Suomen Ilotulitus on pohjoismaiden suurin ilotulitealan yritys. Yrityksen toimitusjohtaja on Niila Rajala.

Ilotulitteiden oma valmistus loppui 2000-luvun alussa. 
Nykyisin yritys tuo ilotulitteet maahan pääosin Kiinasta. Liikevaihto vuonna 2018 oli noin 10 miljoonaa euroa. 

Yritys järjestää näytöksiä ja suunnittelee ja toteuttaa yritysten ja kuntien ilotuksia, vuosittain yli sata.

Historia
--------

Suomen ilotulitus perustui vuonna 2010 kun Lohjan Ilotulitus Oy (Tähtiraketti), Pyrostar Oy ja Ilotulitus Oy yhdistivät liiketoimintansa. 

Yrityksen edeltäjä, Ilotulitus Oy, toimi vuodesta 1948. Sen perusti insinöörimajuri Ali Mustonen, joka tuolloin osti sotatarvikkeita valmistavan Lataus Oy:n ja alkoi pian sotatarvikkeiden sijastaa valmistaa ilotulitteita nimellä Ilotulitus Oy. Yritys muutti 1960-luvun alussa tuotannon Helsingin Vartiokylästä Tuusulaan. Omistaja vaihtui välillä pari kertaa, ja vuonna 2004 yrityksen omisti monikansallinen Truebell Plc.

Ilotulitus Oy:n toiminnassa oli kotimaisuus keskeinen, ja vielä 2004 se tuoreen toimitusjohtaja Oiva Piiran mukaan suunnitteli laajentavansa tuotantoa. Tuolloin tuotteista noin 12 prosenttia valmistettiin Tuusulassa.

Ilotulitus Oy voitti Suomenlinnassa järjestetyn ilotulituksen SM-kisan useita kertoja.

Vuonna 2011 alan johtavaksi yritykseksi mainitusta Suomen Ilotulitus Oy:n toiminnasta tehtiin silloin tutkintapyyntö, koska kilpailijan mukaan sen toiminnassa oli lainvastaisuuksia. Entinen tehtaanjohtaja halusi selvitettävän, oliko silloinen toimitusjohtaja Kalervo Kaarre syyllistynyt räjähderikoksiin, vero- ja työeläkevakuutuspetoksiin sekä työsyrjintään.

Lähteet
-------

1. 1 2  Suomen Ilotulitus ei saa syytettä räjähderikoksesta *27.12.2018*. Viitattu 10.5.2020.
2. ↑  Heikki Haapavaara: Lähes kaikki maailman ilotulitteet valmistetaan Kiinan kahdessa maakunnassa, joiden koekentillä paukkuu koko ajan – Suomesta tuotanto on kadonnut, mutta raketteja ammutaan miljoonia *Aamulehti*.  27.12.2018.  Arkistoitu 27.12.2018. Viitattu 10.5.2020.
3. ↑  Ei mitään kissanpierujen paukuttelua Lapin Kansa 30.12.2016. Viitattu 11.5.2020
4. ↑  Tiedätkö, mistä tähtisädetikut tehdään, Maaseudun Tulevaisuus 31.12.2019
5. 1 2 3  Suomi-ohjus on sinivalkoinen. Turun Sanomat 21.12.2004
6. ↑  HS: Poliisi ja verottaja tutkivat Suomen Ilotulitus Oy:n toimia Etelä-Suomen Sanomat 20.3.2011

Aiheesta muualla
----------------

* yrityksen kotisivut
**Angónian piiri** (port. *Distrito de Angónia*) on Mosambikin Teten maakuntaan kuuluva piiri. Väestönlaskennassa asukasluvuksi saatiin 486 251 (VL 2017) ja 335 808 (2007). Piirin on väkiluku oli Mosambikin tilastokeskuksen (INE) ennusteen mukaan 551 914 vuonna 2022. Piirin hallintokeskus on Ulonguén kaupunki. Se sijaitsee linnuntietä 179 kilometriä ja maanteitse 279 kilometriä aluekeskus Tetestä pohjoiskoilliseen.

Angónian piirin naapurina on pohjoisessa ja idässä Malawin Keskinen alue. Etelässä piiriä rajaa Teten maakunnan Tsanganon piiri ja idässä Macangan piiri.

Lämpötila vaihtelee vuoden aikana pääsääntöisti välillä 17–32 °C. Keskimääräinen vuosisademäärä on 1100–1200 mm. Piirin alueella sijaitsevia vuoria ovat maakunnan korkeimpiin huippuihin kuuluvat Monte Dómuè (2 095 m), Monte Macungua (1 797 m) ja Monte Chirobwé (2 021 m).

Piirin pinta-ala on 3 259 neliökilometriä (3,3 % maakunnasta). Paikallishallinnollisen jaon mukaan piirissä oli kaksi hallintoaluetta (port. *posto administrotivas, P.A.*): Dómuè ja Ulónguè.

Väestöstä 18 prosenttia osaa Mosambikin virallista kieltä portugalia (VL 2007), ja heistä enemmistö on miehiä, jotka naisia useammin olivat käyneet koulua tai olleet työelämässä kodin ulkopuolella. Lapsista (alle 15-vuotiaista) molemmat sukupuolet osaavat portugalia likimain yhtä hyvin, mutta 10-14 vuotiaistakin vasta vain neljännes osasi portugalia. Ylivoimaisesti tärkein äidinkieli ikäryhmässä 5-9 vuotiaat oli cinyanja 96,9 prosentin väestöosuudella. Seuraavana tuli portugalin kieli 1,5 prosentin osuudella.

Lähteet
-------

1. ↑  Governos Distritais (Piirien johtajat) portaldogoverno.gov.mz. Viitattu 6.10.2023. (portugaliksi)
2. ↑  População da Provícia de Tete, 2007 (pdf)  2007. Instituto Nacional de Estatística.  Arkistoitu 19.12.2007. Viitattu 6.10.2023. (portugaliksi)
3. 1 2  Anuário Estatístico, Província de Tete 2022 (pdf) (teoksen väkilukutiedot ovat ennusteita vuoden 2017 väestönlaskennan pohjalta) Instituto Nacional de Estatística (INE). Viitattu 6.10.2023. (portugaliksi)
4. 1 2 3 4 5 6  Perfil do Distrito de Angónia Província de Tete (pdf)  2014. Província de Tete, tete.gov.mz. Viitattu 7.10.2023. (portugaliksi)
5. 1 2 3 4  Angónia  17.5.2017. Província de Tete, tete.gov.mz. Viitattu 6.10.2023. (portugaliksi)
6. 1 2 3  Estatísticas do Distrito de Angónia. Novembro, 2012  11/2012. Mosambikin kansallinen tilastolaitos (Instituto Nacional de Estatística, INE), ine.gov.mz. Viitattu 6.10.2023. (portugaliksi)
**Teemu Tamminen** (s. 27. elokuuta 1987 Riihimäki) on suomalainen käsipalloilija, joka edustaa SM-liigassa pelaavaa Riihimäen Cocksia. Pelipaikaltaan Tamminen on vasen laitahyökkääjä. Tamminen on edustanut kotikaupunkinsa Riihimäen Cocksia vuodesta 2005 alkaen ja on saavuttanut seuran kanssa kymmenen Suomen mestaruutta (2007, 2008, 2009, 2010, 2013, 2014, 2015, 2016, 2017, 2018), kuudesti Suomen cupin (2007, 2008, 2010, 2011, 2013, 2015), kahdesti SM-hopeaa ja kerran SM-pronssia.

Tamminen on kuulunut myös Suomen käsipallomaajoukkueen tärkeimpiin pelaajiin. Hän pelasi ensimmäisen kerran maajoukkueessa vuonna 2007, ja hän on 4.11.2023 mennessä pelannut 94 maaottelua viimeistellen 433 maalia. SM-liigassa hän johtaa maalintekijätilastoa 1.8.2023 3304 maalilla. Tamminen on 191 senttimetriä pitkä ja painaa 90 kilogrammaa.

Teemu Tamminen on saanut kutsun Tasavallan Presidentin Itsenäisyyspäivän juhlavastaanotolle vuonna 2023.

Lähteet
-------

* 
* 
* 

### Viitteet

1. ↑  Tikander, Vesa: *Urheilun vuosikirja 40*, s. 106. Urheilumuseo, 2019. ISBN 978-952-6644-14-1.
2. ↑  PELAAJAKOHTAISET MAAOTTELUTILASTOT Suomen Käsipalloliitto. Viitattu 10.11.2023. (suomeksi)
3. ↑  SM-LIIGAN KAIKKIEN AIKOJEN PARHAAT MAALINTEKIJÄT Suomen Käsipalloliitto. Viitattu 10.11.2023. (suomeksi)
4. ↑  Cocksin Teemu Tammisen postilaatikosta löytyi kirje Sauli Niinistöltä.  *Aamuposti*, 10.11.2023, s. 11.  (suomeksi)
Panhard PL 17
**Panhard PL 17** on vuosina 1959–1965 valmistettu etuvetoinen alemman keskiluokan automalli. Panhardin sisätilat ja ulkomitat ovat melko isot, mutta moottori on hyvin pieni alle 0,9 litran moottori. Suomessa malli oli melko harvinainen.

Panhard PL 17:n moottori on ilmajäähdytteinen nelitahtinen kaksisylinterinen 848 cm³ bokserimoottori, jonka teho on 31 kW (42 hv, DIN, liioitteleva SAE-bruttoteho 50 hv). Vaihteita on neljä, jotka kaikki ovat synkronoituja. Vaihdevipu on ohjaustangossa.

Panhard PL 17
Panhard PL 17 kiihtyy 0-100 km/h 37 sekunnissa. Huippunopeus on 130 km/h.

PL 17:n mallinimen PL tulee Panhard-Levassorin alkukirjaimista ja numero 17 yhteenlaskusta 5 (verohevosvoimaa) + 6 (6 litraa bensiiniä / 100 km) + 6 (istumapaikkoja) = 17.

Panhard PL 17 maksoi vuonna 1962 Suomessa 955 000 markkaa.

Mitat
-----

|  |  |
| --- | --- |
| **Pituus** | 458 cm |
| **Leveys** | 155 cm |
| **Korkeus** | 155 cm |
| **Akseliväli** | 257 cm |
| **Raideleveys** (edessä /takana) | 130 cm / 130 cm |
| **Omapaino** | 850 kg |

Lähteet
-------

1. 1 2 3 4  Tekniikan Maailma 13/1962, s. 56-57
2. ↑  Tekniikan Maailma 9/1959, sivu 37

Aiheesta muualla
----------------

* Kuvia tai muita tiedostoja aiheesta **Panhard PL 17** Wikimedia Commonsissa
*Tämä artikkeli käsittelee ydintekniikkaa. Ksenon ei ole myrkyllistä ihmiselle tai muulle elolliselle.*
**Ksenonmyrkytys** on reaktorifysikaalinen ilmiö, jossa fissioreaktorin sydämeen muodostuu jodin isotooppia 135I, joka edelleen hajoaa ksenonin isotoopiksi 135Xe. 135Xe on yksi ydinreaktiossa syntyvistä fissiotuotteista. Se on lyhytikäinen, mutta sillä on suuri vaikutus reaktorin toimintaan. 135Xe-isotoopin vaikutus reaktorin toimintaan pohjautuu sen suureen neutronien absorbointikykyyn.

Reaktorin sydän alkaa tyypillisesti ksenonmyrkyttyä, kun sitä käytetään matalalla fissioteholla. Tasapainottamalla reaktionopeutta, voidaan ksenonmyrkytys estää. fission Myrkytys voi vahvimmillaan johtaa koko reaktorin sammumiseen, sillä neuroneja tarvitaan uraanin isotoopin 235 235U fission jatkumiseen. Jotta reaktorin sammuminen voitaisiin välttää on ksenonmyrkytyksen absorvoivaa vaikutusta kompensoitava ottamalla lisää reaktiivisuusreserviä käyttöön, esimerkiksi pienentämällä säätösauvojen neutronien absorbointia vetämällä niitä ulos sydämestä. Ksenonmyrkytys voi myös vaikuttaa reaktorin tehojakaumaan, sillä ksenonia syntyy eniten sinne, missä fissioteho on ollut aikaisemmin suurin.

Ksenonmyrkytys ydinonnettomuuksissa
-----------------------------------

*Pääartikkeli: Tšernobylin ydinvoimalaonnettomuus*
Ksenonmyrkytys oli yhtenä suurena osatekijänä tapahtumissa, jotka johtivat Tšernobylin ydinvoimalaonnettomuuteen. Matalalla teholla käytetyn reaktorin sydämeen oli alkanut muodostua 135Xe-isotooppia, minkä seurauksena säätösauvoja oli vedetty pois ytimestä. Neutronien absorbointireservi oli tällöin siirtynyt reaktorin vesijäähdytteeseen. Kuitenkin kylmän veden tuominen sydämeen heikkeni, koska tehdyn turvallisuuskokeen seurauksena kahdeksan punpun sijasta vain neljä oli käytössä, mikä johti jäähdytysveden kiehumiseen. Tästä seurasi positiivinen takaisinkytkentä. Tehon alkaessa hallitsemattomasti nousta valvontahenkilöstö oli päättänyt pikasulkea reaktorin. Kytkettäessä säätösauvoja sydämeen, sinne työntyivät ensimmäisenä säätösauvojen grafiittijatkeet, jotka aiheuttivat tehon räjähdysmäisen nousun.

Lähteet
-------

1. 1 2 3 4 5 6 7 8  Xenon Poisoning Georgia State University, phy-astr.gsu.edu. Viitattu 15.7.2022. (englanniksi)
2. 1 2 3 4  Siiri Jämsén: Reaktiivisuusonnettomuuden analysointi Olkiluoto 3 -laitosyksikön Apros-mallilla  2019. lut.fi. Viitattu 8.11.2019.

Aiheesta muualla
----------------

* Khalid Alnoaimi: Xenon-135 Reactor Poisoning, Stanford University, March 15, 2014 (englanniksi)
Clara Pfeifer Garrett
Clara Pfeifer Garrett: *Kevään herääminen*
**Clare Pfeiffer Garrett** (26. heinäkuuta 1882 Pittsburgh – 15. toukokuuta 1946 New York) oli yhdysvaltalainen kuvanveistäjä.

Elämäkertaa
-----------

Pfeiffer Garrettin vanhemmat olivat saksalaistaustaisia siirtolaisia. Hänen isänsä oli insinööri ja myös hänen veljensä opiskeli insinööriksi. Tuleva kuvanveistäjä alkoi opiskella taidetta 18-vuotiaana ja ensimmäinen vuosi meni lähes kokonaan hukkaan, sillä Pfeiffer Garret ei keskittynyt oppitunneilla ja hänen opettajansa jo toivoivat että hän lopettaa opiskelun. Opintojen keskeyttämisellä uhkailu toi tulosta ja Pfeiffer Garret keskittyi opintoihinsa vakavasti ja sai koulusta stipendejä ja vuonna 1902 hän avasi ateljeensa johon tuli paljon tilaustöitä.

Aikansa monien nuorten yhdysvaltalaisten taiteilijoiden tapaan Pfeiffer Garret päätti jatkaa opintojaan Pariisissa, minne matkusti vuonna 1902. Siellä hänen opinahjonsa oli École des Beaux-Arts Yhdysvaltoihin hän palasi vuonna 1905 ja hänellä oli näyttely Philadelphiassa. 

Vuodesta 1905 lähtien Pfeiffer Garret asui New Yorkissa ja vuodet olivat aktiivisen työskentelyn aikaa. Vuonna 1906 hänen teoksensa *Poika kiusaa kilpikonnaa* ostettiin Metropolitan Museum of Artin kokoelmiin. Hänellä oli töitä näytteillä National Museum of Designin näyttelyissä sekä Bostonin taideseuran näyttelyissä. Monet hänen töistää levisivät hänen aviomiehensä ottamina valokuvina ympäri Yhdysvaltoja. 

Saint Louisin taideyhdistys myönsi Pfeiffer Garretille vuonna 1915 500 dollarin palkkion työstä *Äiti ja Lapsi*. Lisäksi hän sai tehtäväkseen valmistaa kaupungin lääketieteellisen kirjaston perustajan, tohtori Frank J. Lutzin muotokuvan. Kun työ oli valmis sitä kehutiin että se on hyvin valmistettu, mutta toisaalta moitittiin "naisellisista maneereista".  Vuodet 1929 - 1941 Pfeiffer Garret asui Beverly Hillsissä ja elämänsä viisi viimeistä vuotta New Yorkissa.

Viitteet
--------

1. ↑
2. ↑
3. ↑
4. ↑
5. ↑

Lisää aiheesta
--------------

*
Ferrosyanidin ja ferrisyanidin molekyylimallit.
Kuvassa on ferrosyanidi ioni. Huomaa hapetusaste +II ja kokonaisvaraus 4-.Kuvassa on ferrisyanidi ioni. Huomaa hapetusaste +III ja kokonaisvaraus 3-.
**Ferrisyanidi** ja **ferrosyanidi** ovat negatiivisia ioneja, joiden kemiallinen kaava on Fe(CN)6. Ne eroavat toisistaan vain varaukseltaan. Ferrosyanidin varaus on -4, ferrisyanidin -3. Ferrosyanidin voi muuttaa ferrisyanidiksi ja päinvastoin hapetus-pelkistysreaktiolla.

Vaikka niissä on runsaasti myrkyllistä syanidiryhmää, ne ovat paljon vähemmän myrkyllisiä*selvennä*, sillä syanidiryhmät ovat tiukasti sidoksissa rautaan.

Ferrosyanideja, joiden E-koodi on E535 (natriumferrosyanidi), E536 (kaliumferrosyanidi) ja E538 (kalsiumferrosyanidi), käytetään paakkuuntumisenestoaineena suolassa, esimerkiksi maantiesuolassa. Vaikka ainetta joutuisi pohjaveteen, sitä ei pidetä haitallisena, koska ferrosyanidi haihtuu auringonvalossa ja happamissa oloissa ja desinfiointi yli 8,5 pH:ssa muuttaa syanidit vaarattomiksi syanaateiksi. Australiassa ja Uudessa-Seelannissa E538 on kuitenkin kielletty.

Ferrosyanidin systemaattinen nimi on **heksasyanoferraatti(II)** ja ferrisyanidin **heksasyanoferraatti(III)**.

Ferro- ja ferrisyanideja
------------------------

* Kaliumferrosyanidi
* Kaliumferrisyanidi
* Kalsiumferrosyanidi
* Kobolttiheksasyanoferraatti
* Kupariheksasyanoferraatti
* Natriumferrosyanidi
* Nikkeliheksasyanoferraatti(II)

Katso myös
----------

* Preussinsininen

Lähteet
-------

1. ↑  Vesi
**KooKoo Jäätaiturit** (KKJT) on Pohjois-Kymen Liikuntayhdistyksen taitoluistelujaosto, joka perustettiin tammikuussa 2010. Jaosto toimi aiemmin nimellä Kouvolan Jäätaiturit (KouJT), mutta kaudesta 2016-17 alkaen uusi nimi ja myös logo otettiin käyttöön. 
KKJT:ssä luistellaan harrastus- tai kilpailumielessä. Seurassa on tarjolla yksinluistelu-, muodostelmaluistelu- ja harrasteryhmiä.

Seura toimii Kouvolassa ja sen kotijäähalli on Lumon Areena. Treenejä pidetään Lumon Areenan lisäksi myös Kouvolan kolmessa muussa jäähallissa Inkeroisissa, Kuusankoskella ja Valkealassa. Jäätaitureihin kuuluu muutama sata luistelijaa. 

Harrastamisen tulee olla mielekästä, joten jokaisen luistelijan lähtökohdat ja tavoitteet otetaan KKJT:n valmennuksessa huomioon.

KooKoo Jäätaiturien lisäksi Kouvolassa toimii myös toinen taitoluisteluseura, Kouvolan taitoluistelu (KTL).

Yksinluistelun ryhmät
---------------------

**Kilparyhmät**

* Kultaiset
* Hopeiset
* Pronssiset

**Aluekilparyhmät**

* Turkoosit
* Pinkit

**Kilpapuolen kehitysryhmät**

* Tinat
* Messinkiset

**Aluekilpapuolen kehitysryhmät**

* Lilat

Muodostelmaluistelun joukkueet
------------------------------

* Team Black Pearl
* Team Crystal Pearl
* Team Pink Pearl
* Team White Pearl
* Team Silver Pearl
* Team Diamond Pearl
* Pikkuhelmet

Harrasteryhmät
--------------

* Luistelukoulu
* Harrasteryhmä
* Mustat (aikuisluistelu)

Lähteet
-------

1. ↑  KKJT:n nettisivut